Euroopa kodanikualgatus võimaldab ühel miljonil inimesel, kes on märkimisväärse arvu ELi liikmesriikide kodanikud, paluda Euroopa Komisjonil teha ettepanekuid neid huvitavate õigusaktide kohta. Kodanikud saavad seda uut õigust kasutada siis, kui Euroopa Parlament ja nõukogu on jõudnud kokkuleppele eeskirjade ja menetluste osas (eeldatavalt 2011. aastal).